stanford-oval/wikipedia huggingface dataset:
בית הנבחרים של אינדיאנה
הערות שוליים

↑  Assembly, Indiana General. "Indiana Code 5003 - Indiana General Assembly, 5011 Session". iga.in.gov (באנגלית). נבדק ב-2017-06-03.
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010649488005171  GND: 254078-2  LCCN: n50072997  VIAF: 127813952   WorldCat (עם VIAF): 127813952
אספת המדינה של ויסקונסין

| --- | --- |
 מדינה:  ארצות הברית 
 הרכב
 מספר מושבים:  99 
  
 משכן
 קפיטול מדינת ויסקונסין 
 אתר אינטרנט
 אתר רשמי
 
אספת המדינה של ויסקונסין (באנגלית: Wisconsin State Assembly) היא הבית התחתון של בית המחוקקים של ויסקונסין שבארצות הברית, הפועלת במקביל הסנאט של ויסקונסין.
חברי האספה נבחרים לכהונה של שנתיים במהלך הבחירות בסתיו. במקרה של פינוי מושב באספה בין הבחירות, ניתן לקיים בחירות מיוחדות לאיוש התפקיד.
חוקת ויסקונסין מגבילה את גודלה של אספת המדינה בין 54 ל-100 חברים כולל. מאז 1973, המדינה מחולקת ל-99 מחוזות חד נציגיים. מ-1848 עד 1853 היו 66 נציגים; מ-1854 עד 1856- 82 נציגים; מ-1857 עד 1861 - 97 נציגים; ומ-1862 עד 1972 - 100 נציגים. גודלו של הסנאט של מדינת ויסקונסין קשור לגודל האספה, כשהסנאט חייב להיות בין רבע לשליש מגודל האספה. נכון לעכשיו, לסנאט יש 33 חברים, כאשר כל מחוז סנאט נוצר על ידי שילוב של שלושה מחוזות סמוכים של האספה.
האספה ממוקמת ופועלת באגף המערבי של בניין הקפיטול של מדינת ויסקונסין בבירה מדיסון. נכון לינואר 2025, יש למפלגה הרפובליקנית רוב של כ-54 נציגים, אל מול 45 נציגי המפלגה הדמוקרטית
ועדות

להלן רשימה של ועדות האספה:
סקירת כללים מנהליים
הזדקנות וטיפול ארוך טווח
חקלאות
ארגון ומניהלות האספה
קמפיינים ובחירות
ילדים ומשפחות
מכללות ואוניברסיטאות
חוקה ואתיקה
הגנת הצרכן
תיקונים
משפט פלילי ובטיחות הציבור
השכלה
יחסי תעסוקה
אנרגיה ושירותים
סביבה
דיני משפחה
מימון
מוסדות פיננסיים
יערנות, פארקים
אחריות ופיקוח ממשלתי
בריאות
שיכון ונדל"ן
ביטוח
מקומות עבודה וכלכלה
מערכת המשפט
עבודה ותעסוקה משולבת
שלטון מקומי
בריאות הנפש
הרפורמה לתועלת הציבור
רפורמת הרישוי הרגולטורית
כללים
פיתוח כפרי
מדע וטכנולוגיה
פיתוח עסקים קטנים
מורשת ספורט
שימוש לרעה בסמים ומניעתה
תיירות
חיילים משוחררים ועניינים צבאיים
פיתוח כוח אדם
פערים גזעיים
ועדת משנה לחינוך ופיתוח כלכלי
ועדת משנה למדיניות ותקנים לאכיפת חוק
הערות שוליים

↑  docs.legis.wisconsin.gov, נבדק ב-27 בנובמבר 2020 {{citation}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010649142605171  GND: 605832-2  LCCN: n50074320  VIAF: 130158041   WorldCat (עם VIAF): 130158041
פרשת הולילנד

מתחם הולילנד, פברואר 2010
פרשת הולילנד היא פרשת שחיתות אשר נסבה סביב בניית מתחם הולילנד השוכן בדרום ירושלים.
רקע

בשנות התשעים ביקשו בעלי האדמה במקום שבו עמד מלון הולילנד להשביחה ולהרחיב את זכויות הבנייה. הפרויקט שתוכנן במקום עורר מתחילת דרכו התנגדות עזה של התושבים ושל הארגונים הירוקים, בשל פגיעתו בקו הנוף של ירושלים. חרף כל ההתנגדויות, אושר הפרויקט במהירות על ידי ראש עיריית ירושלים, אהוד אולמרט, יחד עם יושב ראש הוועדה המקומית לתכנון ולבנייה אורי לופוליאנסקי. האישור המהיר לפרויקט, אחוזי הבנייה החריגים וההקלות שקיבלו יזמי הפרויקט עוררו כבר בשנות ה-90 תהיות רבות שנותרו ללא מענה. בפרויקט נבנתה שכונה שמורכבת מפארק רחב ידיים, שמוקף בכעשרה מגדלי דירות (18-12 קומות), שבבסיסם קוטג'ים מדורגים הנפרסים במורד ההר. בנוסף הוקם מגדל בודד ("הולילנד טאואר") בעל 32 קומות.
פרסום חשדות לשומה פיקטיבית

ב־1996 נחשף בתחקיר של העיתונאי יואב יצחק בעיתון "גלובס", כי איש העסקים הלל צ'רני, מבעלי הפרויקט, פעל יחד עם אחרים להשגת שומה מופחתת למתחם, כדי להקטין את הסכומים הנדרשים לתשלום מס שבח מקרקעין ומס רכישה. על פי הנחיית היועץ המשפטי לממשלה, אליקים רובינשטיין, נפתחה חקירה פלילית נגד נציב מס הכנסה, דורון לוי, וסגנו אהוד ברזילי בחשד לסיוע לצ'רני בקנוניה, בכך שקבלו את השומה המופחתת כאמיתית. החקירה המשטרתית לא הבשילה לכדי העמדה לדין, אך בעקבותיה נאלץ דורון לוי לפרוש מתפקידו, ומסגנו נמנע קידום. ועדת המשמעת שליד מועצת השמאים, הפועלת כבית דין משמעתי, פתחה בהליך כנגד השמאים שהיו מעורבים בקנוניה. בהחלטת הוועדה הורשעו שני השמאים במתן שומה מוטעית על פי הזמנה, והורשעו בעבירות על כללי האתיקה.
פרסום חשדות לשוחד

בקיץ 2008 חשף העיתונאי יואב יצחק חשדות נוספים לפלילים בפרויקט, לפיהם היזמים שיחדו את ראש עיריית ירושלים אהוד אולמרט בתמורה להקלות שונות בבנייה.
הפרשה נחשפה גם בעקבות "טיוטת כתב תביעה" שהכין שמואל דכנר, איש עסקים בתחום הנדל"ן שהועסק כיועץ ומתווך במכירת המגרשים של מתחם הולילנד. לטענתו לא שולמו לו מלוא הוצאותיו ושכר הטרחה המגיע לו, וכיוון שדרישותיו לא נענו הכין "טיוטת כתב תביעה" כנגד המעורבים בפרשה, ולאחר מכן פנה למשטרה בנושא.
חקירת החשדות לשוחד וכתב האישום

פרסום החשד לשוחד הוביל לפתיחת חקירה משטרתית סמויה, שהבשילה לחקירה גלויה. ב-6 באפריל 2010, נעצרו חמישה חשודים במעורבות בשוחד, בהם היזם הלל צ'רני, מהנדס העיר אורי שטרית ומקורבו ושותפו לשעבר של אולמרט, עו"ד אורי מסר. בפברואר 2010 חתמה פרקליטות המדינה על הסכם עד מדינה עם שמואל דכנר, במסגרתו הוענקו לדכנר תנאים מפליגים, ובהם תשלום "דמי מחייה" בסך 12 אלף שקל בחודש.
ב-5 בינואר 2012 הגישה פרקליטות המדינה לבית המשפט המחוזי בתל אביב כתב אישום נגד 13 נאשמים (ושלוש חברות) בפרשה זו בגין מתן או קבלת שוחד, ובהם ראש הממשלה וראש העיר לשעבר אהוד אולמרט, יזמי הולילנד - הלל צ'רני ואביגדור קלנר, הבעלים לשעבר של חברת המלח שבאותם ימים שימש כסגן יו"ר בנק הפועלים - דני דנקנר, המתווך לשוחד - מאיר רבין ששימש יד ימינו של עד המדינה שמואל דכנר והשאר - מקבלי השוחד ביניהם מהנדס עיריית ירושלים לשעבר אורי שטרית, ראש עיריית ירושלים הקודם אורי לופוליאנסקי, ראש לשכתו לשעבר של אולמרט שולה זקן ויעקב אפרתי, שעמד בראש מינהל מקרקעי ישראל.
המשפט

שלב הראיות החל ב-1 ביולי 2012 עם עדותו של עד המדינה בפרשה, שמואל דכנר, שהעיד כי נתן כספים לשולה זקן. דכנר נפטר ב-1 במרץ 2013, מספר ימים לאחר שהחלה החקירה הנגדית על ידי ההגנה. חלק מהצדדים לא הספיקו לחקור אותו, ביניהם עורכי הדין של אהוד אולמרט. ארבעה ימים לאחר מותו, הותר לפרסום שמו המלא (עד אז נודע בתקשורת בראשי התיבות ש"ד).
יוסי אולמרט, אחיו של אהוד אולמרט, אישר בעדותו במשטרה את דברי שמואל דכנר, שנתן לו חצי מיליון שקל, על אף שלא הכיר אותו לפני כן. במשפט הוא העיד מארצות הברית, חזר בו מהגרסה שמסר במשטרה, והשופט דוד רוזן הכריז עליו כעד עוין.
המשפט התנהל ביעילות רבה, והסתיים, בניגוד להערכות, בתוך שנתיים. יום מתן הכרעת הדין נקבע ל-31 במרץ 2014, חודש לאחר מתן הסיכומים. כמה ימים לפני מתן הכרעת הדין בתיק, פרקליטות המדינה חתמה עם שולה זקן על עסקת טיעון, לפיה יגזרו עליה 11 חודשי מאסר בפועל בתמורה למסירת עדות וראיות מפלילות נגד אולמרט. עסקת הטיעון הגיעה בשלב שנוי במחלוקת משום ששלב העדויות כבר הסתיים. עורכי דינו של אולמרט טענו כי יש טעם לפגם בהצגת חומרים חדשים בשלב זה של המשפט, משום שקו ההגנה נבנה בהתאם לראיות שהוצגו בתחילת המשפט. במועד שנקבע למתן הכרעת הדין הודיע השופט שבקשת המדינה נדחית, ועדותה של זקן לא תישמע.
הערעור לבית המשפט העליון ולאחריו

אחדים מהמורשעים ערערו לבית המשפט העליון על הרשעתם ועל חומרת עונשם, והמדינה ערערה על קלות עונשם של חלק מהמורשעים. הערעור על פסק הדין נדון בבית המשפט העליון בפני הרכב מורחב של 5 שופטים. בפסק הדין בערעור, שניתן ב-29 בדצמבר 2015, זוכו (או זוכו חלקית) חלק מהנאשמים ובחלק מהמקרים הופחת עונשם, לפי הפירוט הבא:
אהוד אולמרט: בית המשפט העליון קיבל חלקית את ערעורו, וזיכה אותו מחמת הספק מקבלת שוחד בפרשת הולילנד, אך הותיר על כנה את הרשעתו בקבלת שוחד בפרשת הזרע. בעקבות הזיכוי הוקטן עונשו לשנה וחצי מאסר בפועל, הקנס שהוטל עליו הוקטן ל-200,000 ש"ח והחילוט הוקטן ל-60,000 ש"ח.
אורי לופוליאנסקי: בית המשפט העליון הותיר את הרשעתו על כנה, אך בצעד ראשון הופחת עונש המאסר שהוטל עליו לשתי שנות מאסר (הקצה הנמוך של מתחם הענישה) ובשל מצבו הרפואי הופחת עונש זה לשישה חודשי עבודות שירות.
אביגדור קלנר: ערעורו התקבל חלקית - הוא זוכה מארבע עברות של מתן שוחד, אך הורשע בשתי עברות של מתן שוחד למתווך ובהלבנת הון. עונשו הופחת משלוש שנות מאסר לשנתיים מאסר, הקנס שהוטל עליו הוקטן ל-200,000 ש"ח והחילוט הוקטן ל-300,000 ש"ח. שוחרר מהכלא במרץ 2017 לאחר שנת מאסר.
הלל צ'רני: ערעורו התקבל חלקית - הוא זוכה משמונה עברות של מתן שוחד לפי סעיף 295(ג) לחוק העונשין והלבנת הון, אך הורשע בעבירה אחת של מתן שוחד למתווך לפי סעיף 295(ג) לחוק העונשין וב-7 עברות של מתן שוחד לפי סעיף 291 לחוק העונשין, ובעוד עברה של מתן שוחד. עונשו הופחת משלוש וחצי שנות מאסר למאסר של שנתיים וחודשיים, הקנס שהוטל עליו הוקטן ל-500,000 ש"ח והחילוט בוטל.
מאיר רבין: ערעורו נדחה.
אורי שטרית: ערעורו על הכרעת הדין נדחה. ערעורו על גזר הדין הביא להקטנת הקנס שהוטל עליו ל-850,000 ש"ח.
דני דנקנר: ערעורו נדחה ברובו. הוא זוכה מעברה של רישום כוזב במסמכי תאגיד אך הורשע במתן שוחד ובהלבנת הון, ועונש המאסר שהוטל עליו הופחת משלוש שנות מאסר לשנתיים מאסר. שוחרר מהכלא במאי 2017 לאחר 15 חודשי מאסר.
אליעזר שמחיוף: ערעורו התקבל חלקית - הוא זוכה מעברה אחת של לקיחת שוחד, והורשע בעברה אחרת של לקיחת שוחד והלבנת הון. עונשו הופחת משלוש וחצי שנות מאסר למאסר של שנה וחצי, הקנס שהוטל עליו הוקטן ל-180,000 ש"ח והחילוט הוקטן ל-50,000 ש"ח. שוחרר מהכלא בינואר 2017 לאחר 11 חודשי מאסר.
הולילנד תיירות 1992 בע"מ: הערעור התקבל חלקית - החברה זוכתה מ-8 עבירות של מתן שוחד למתווך, מעבירה של רישום כוזב במסמכי תאגיד ומעבירה לפי חוק איסור הלבנת הון. החברה הורשעה בעבירה של מתן שוחד למתווך וב-7 עבירות של מתן שוחד. עונשה נותר ללא שינוי.
הולילנד שירות לנופש (ישראל) בע"מ: הערעור נדחה.
הולילנד פארק בע"מ: הערעור התקבל במלואו - החברה זוכתה מכל העברות שבהן הורשעה בבית המשפט המחוזי.
נקבע כי המורשעים יחלו לרצות את עונשם ב-15 בפברואר 2016.
חקירת החשדות לשיבוש הליכי המשפט

כמה ימים לאחר הכרעת הדין, בעקבות עדותה של שולה זקן במשטרה, נחקר אהוד אולמרט באזהרה בחשד לביצוע עבירות של שיבוש מהלכי משפט, הדחה בחקירה והדחת עד. סניגורו של אולמרט, עו"ד תל צור נחקר בחשד שניסה לשכנע את זקן שלא לחתום על עסקת טיעון עם הפרקליטות בפרשה. בפברואר 2016 הודה אולמרט בבית המשפט במסגרת הסדר טיעון בשני אישומים של שיבוש מהלכי משפט והורשע בהם. הפרקליטות ביקשה לגזור עליו חצי שנת מאסר, שתחפוף לעונש שנגזר עליו בפרשת הולילנד. בית המשפט קיבל את הסדר הטיעון לעניין ההרשעה, אך דחה אותו לגבי העונש, וגזר על אולמרט חודש מאסר בפועל במצטבר.
הערות שוליים

↑  יואב יצחק, ‏נציב מס הכנסה, דורון לוי, נחקר באזהרה בידי המשטרה בפרשת הולילנד, באתר גלובס, 20 ביולי 1997
↑  יואב יצחק, החשד: אולמרט קיבל שוחד גם מיזמים שעסקו בפרויקט הולילנד, באתר News1 מחלקה ראשונה, 28 ביולי 2008
↑  שרה ליבוביץ-דר, פרשת הולילנד: קופת השרצים של עד המדינה, באתר nrg‏, 3 בפברואר 2012
↑  איתי הר אור, הותר לפרסום: עו"ד אורי מסר נעצר במסגרת פרשת שוחד חמורה, באתר כלכליסט, 7 באפריל 2010
↑  חן מענית, ‏הותר לפרסום: ש"ד ממשפט הולילנד הוא שמואל דכנר ז"ל, באתר גלובס, 5 במרץ 2013
↑  גיא פלג ואלעד פוטרמן, ‏עד המדינה בפרשת הולילנד: איש העסקים שמואל דכנר, באתר ‏מאקו‏, 5 במרץ 2013
↑  נעמה כהן פרידמן ואלי סניור, עדות האח הפילה: "חצי מיליון והוא לא ידע?", באתר ynet, 31 במרץ 2014
↑  רויטל חובל, תיק הולילנד: השופט הכריז על יוסי אולמרט עד עוין, באתר הארץ, 7 במאי 2013
↑  שירות מעריב, עסקת טיעון בין זקן לפרקליטות: 11 חודשי מאסר תמורת הפללת אולמרט, באתר nrg‏, 27 במרץ 2014
↑  הידיעה ברשת ב', 31 במרץ 2014.
↑  עזרי עמרם, ‏ההסדר אושר: 11 חודשי מאסר לשולה זקן, באתר ‏מאקו‏, 15 במאי 2014
↑  גלי גינת‏, לופוליאנסקי הורשע בקבלת שוחד: "היה מודע לתרומות", באתר וואלה, 31 במרץ 2014
↑  רויטל חובל, פרשת הולילנד: המדינה ערערה על קולת עונשם של צ'רני וקלנר, באתר הארץ, 27 ביוני 2014
↑  יהושע בריינר‏, יתר מורשעי הולילנד: שישה חודשי עבודות שירות ללופוליאנסקי, באתר וואלה, 29 בדצמבר 2015
↑   שוקי שדה, הכירו את ה"גיבור" של פרשת הולילנד: מאיר רבין, מאכער, באתר TheMarker‏, 4 באפריל 2014
↑  איתמר לוין, "שטרית הטביע רגליו בשלולית רפש השוחד", באתר News1 מחלקה ראשונה, 31 במרץ 2014
↑  נעמה כהן פרידמן, הולילנד: עבודות שירות לאברהם פיינר, באתר ynet, 9 ביוני 2014
↑  אריאל פינקלשטיין, על גלגלים חלודים ושמן אסור, השילוח 8, ינואר 2018 עמ' 64–67
↑   עידו באום, הולילנד: דגל שחור מעל שיטת המאכערים, באתר TheMarker‏, 1 באפריל 2014
נעמה כהן פרידמן, השופט נגד השיטה: "מאכער = שוחד", באתר ynet, 31 במרץ 2014
חן מענית, ‏"בלי 'מאכערים' קשה עד בלתי-אפשרי לקדם תוכניות בנייה", באתר גלובס, 1 באפריל 2014
↑  אביעד גליקמן, העליון דחה את תחילת ריצוי עונשו של אולמרט, באתר nana10‏, 29 ביולי 2014
↑  ע"פ 4456/14 אביגדור קלנר נ' מדינת ישראל - פסק הדין בבית המשפט העליון
↑  זוהר שחר לוי ומשה גורלי, העליון קיבל חלקית את ערעור אולמרט: שנה וחצי מאסר בפועל במקום 6 שנים; "מעולם לא קיבלתי שוחד, מכבד את ההחלטה", באתר כלכליסט, 29 בדצמבר 2015
↑  יעל פרידסון ותלם יהב, לא יישב בכלא, באתר ynet, 30 בדצמבר 2015
↑  שירות כלכליסט, אביגדור קלנר שהורשע בפרשת הולילנד, זכה בשחרור מוקדם, באתר כלכליסט, 27 במרץ 2017
↑  צביקה גרוניך, ‏הערעור בפרשת הולילנד נדחה: מאיר רבין ירצה לחמש שנות מאסר, באתר כיכר השבת, 29 בדצמבר 2015
↑  שרון פולבר, אולמרט זוכה חלקית: נקבע כי לקח שוחד וירצה שנה וחצי מאסר, באתר הארץ, 29 בדצמבר 2015
↑  חדשות nana10, שוב בחדר החקירות: אולמרט נחקר 8 שעות, באתר nana10‏, 8 באפריל 2014
↑  יהושע בריינר‏, אולמרט הורשע בשיבוש; השופט: "בעברית מכובסת, הוא לא הולך למאסר", באתר וואלה, 2 בפברואר 2016
קריקטורה (2014) מאת ניסים חזקיהו, המתארת את אולמרט וזקן בין בנייני הולילנד
הסנאט של אריזונה

| --- | --- |
 מדינה:  ארצות הברית 
 הרכב
 מספר מושבים:  30 
  
 משכן
  
 Arizona State Capitol 
 קואורדינטות:  33°26′53″N 112°05′45″W﻿ / ﻿33.44805556°N 112.09583333°W﻿ / 33.44805556; -112.09583333
 אתר אינטרנט
 www.azsenate.gov
 
הסנאט של מדינת אריזונה (באנגלית: Arizona Senate) הוא חלק מבית המחוקקים של אריזונה שבארצות הברית. הסנאט מורכב מ-30 חברים שכל אחד מהם מייצג בממוצע 219,859 בוחרים (לפי נתונים 2009). החברים מכהנים בתקופת כהונה של שנתיים עם מגבלות כהונה שמגבילות את הסנאטורים לארבע קדנציות רצופות לכל היותר (שמונה שנים) לפני שהם נדרשים להפוגה של כהונה אחת לפני שיתמודדו שוב. חברי המפלגה הרפובליקנית הם כיום הרוב בסנאט (16 נציגים אל מול 14 סנטורים דמוקרטיים).
חברי הסנאט נבחרים מאותם מחוזות חקיקה של נציגי בית הנבחרים של אריזונה. מכל מחוז בחירה נבחר סנטור אחד ושני חברי בית.
בדומה לבתים עליונים בכמה מדינות ובדומה לסנאט של ארצות הברית, הסנאט יכול לאשר או לדחות מינויים של המושל לקבינט, לוועדות ולדירקטוריונים של המדינה.
הסנאט מתכנס בקפיטול מדינת אריזונה בפיניקס.
בית הנבחרים של וושינגטון

| --- | --- |
 מדינה:  ארצות הברית 
 הרכב
 מספר מושבים:  98 
  
 משכן
  
 קפיטול מדינת וושינגטון 
 
בית הנבחרים של וושינגטון (באנגלית: Washington House of Representatives) הוא הבית התחתון של בית המחוקקים של מדינת וושינגטון, ויחד עם הסנאט של מדינת וושינגטון מהווה את בית המחוקקים הדו-ביתי של מדינת וושינגטון שבארצות הברית. בית הנבחרים מורכב מ-98 נציגים מ-49 מחוזות, שכל אחד מהם בוחר סנטור אחד ושני חברי בית הנבחרים. כל חברי הבית נבחרים לכהונה של שנתיים ללא הגבלת כהונה. הבית נפגש בקפיטול המדינה שבבירה אולימפיה. השכר השנתי הוא $56,881 לשנה.
הבחירות האחרונות התקיימו בנובמבר 2024, ונכון לינואר 2025, למפלגה הדמוקרטית יש רוב של כ-58 נציגים, אל מול 40 נציגי המפלגה הרפובליקנית.
בית המחוקקים של אלבמה

| --- | --- |
 מדינה:  ארצות הברית 
 משכן
  
 בית המדינה של אלבמה 
 קואורדינטות:  32°22′37″N 86°17′57″W﻿ / ﻿32.376944444444°N 86.299166666667°W﻿ / 32.376944444444; -86.299166666667
 אתר אינטרנט
 אתר רשמי
 
הרשות המחוקקת של אלבמה (באנגלית: Alabama Legislature) היא הרשות המחוקקת של ממשלת מדינת אלבמה שבארצות הברית. זהו בית מחוקקים דו-ביתי המורכב מבית הנבחרים (עם כ-104 נבחרים) והסנאט (עם כ-34 סנטורים. זהו אחד מבתי המחוקקים הבודדים בארצות הברית שבה חברי שני הבתים מכהנים בתקופת כהונה של ארבע שנים ושכולם נבחרים באותו הזמן ולא באופן מדורג. הבחירות האחרונות התקיימו ב-8 בנובמבר 2022. בית המחוקקים החדש נכנס לתפקידו מיד לאחר אישור תוצאות הבחירות על ידי מזכיר המדינה של אלבמה, כמספר ימים לאחר הבחירות.
בית המחוקקים מתכנס בבית מדינת אלבמה מונטגומרי. בניין הקפיטול המקורי, הממוקם בסמוך, לא שימש את בית המחוקקים על בסיס קבוע מאז 1985, אז נסגר לשיפוצים. במאה ה-21 הוא משמש כמקום מושבו של הרשות המבצעת וכן כמוזיאון.
נכון לינואר 2025, למפלגה הרפובליקנית יש רוב משמעותי בשני הבתים.
היסטוריה

בית המחוקקים של אלבמה נוסד בשנת 1818 כבית מחוקקים טריטוריאלי עבור טריטוריית אלבמה, והפך לבית מחוקקים מדינתי עם הפיכתה של אלבמה למדינה ב-1819.
העצרת הכללית הייתה אחת מ-11 בתי המחוקקים של מדינות הקונפדרציה של אמריקה במהלך מלחמת האזרחים האמריקאית. לאחר ניתוק הקונפדרציה מהאיחוד בינואר 1861, נפגשו נציגים מרחבי הדרום בבירת המדינה מונטגומרי כדי להקים את ממשלת הקונפדרציה. בין פברואר למאי 1861, שימשה מונטגומרי כבירת הקונפדרציה, שם פקידי מדינת אלבמה אפשרו לחברי הממשלה הפדרלית החדשה בדרום לעשות שימוש במשרדיה. קונגרס הקונפדרציה הזמני התכנס במשך שלושה חודשים בחדרי העצרת הכללית בקפיטול של מדינת אלבמה. ג'פרסון דייוויס הושבע כנשיא הקונפדרציה הראשון והיחיד במדרגות הקפיטול של אלבמה.
עם זאת, בעקבות תלונות של תושבי הדרום על התנאים הלא נוחים של מונטגומרי, וחשוב מכך, בעקבות כניסתה של וירג'יניה לקונפדרציה, עברה ממשלת הקונפדרציה לריצ'מונד במאי 1861. לאחר תבוסת הקונפדרציה ב-1865, ממשל המדינה עבר מהפך בעקבות שחרורהעבדים ותיקונים תחוקתיים. בפעם הראשונה, אפרו-אמריקאים יכלו לבחור ולהיבחר לבית המחוקקים. רפובליקנים נבחרו למשרת מושל המדינה ושלטו באספה הכללית; ויותר משמונים אחוז מהחברים היו לבנים. בית המחוקקים העביר חוקה חדשה בשנת 1868, אשר קבע לראשונה חינוך ציבורי ומדיניות רווחה. חוקה זו איפשרה את הקבלה מחדש של אלבמה לארצות הברית ב-1868.
ב-1901 השלטון הדמוקרטי שלל את זכויותיהם של רוב האפרו-אמריקאים ועשרות אלפי אמריקאים לבנים עניים, והוציאה אותם מהמערכת הפוליטית במשך עשרות שנים. בית המחוקקים הנשלט על ידי הדמוקרטים העביר חוקי ג'ים קרואו שיצרו הפרדה משפטית ומעמד של סוג ב' לאפרו-אמריקאים. חוקת 1901 שינתה את שמה של האספה הכללית לבית המחוקקים של אלבמה.
חברים בולטים

רוברט ג'יי בנטלי, מושל אלבמה (2011–2017), חבר בית הנבחרים באלבמה (2002–2011)
אלברט ברואר, מושל אלבמה (1968–1971), חבר בית הנבחרים אלבמה (1954–1966) והיושב ראש שלו (1963–1966)
מו ברוקס, חבר בית הנבחרים של ארצות הברית (2011–2023), חבר בית הנבחרים באלבמה (1984–1992)
מייק רוג'רס, חבר בית הנבחרים של ארצות הברית (2003–הווה), חבר בית הנבחרים באלבמה (1994–2003)
ריצ'רד שלבי, סנטור אמריקאי (1987–2023), חבר בית הנבחרים של ארצות הברית (1979-1987), חבר בסנאט של אלבמה (1970–1978)
ג'ורג' וואלאס, מושל אלבמה (1963–1967, 1971–1979, 1983–1987), חבר בית הנבחרים באלבמה (1946–1953)
האטי הוקר ווילקינס, חברת בית הנבחרים באלבמה (1922–1926), מחוז דאלאס, האישה הראשונה בתולדות אלבמה שכיהנה בבית המחוקקים של אלבמה
הערות שוליים

| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010649198405171  SNAC: w690629r  VIAF: 124308025   WorldCat (עם VIAF): 124308025
בית הנבחרים של מסצ'וסטס

| --- | --- |

 מדינה:  ארצות הברית 
 הרכב
 מספר מושבים:  160 
  
 משכן
  
 בית המדינה של מסצ'וסטס 
 אתר אינטרנט
 אתר רשמי
 
בית הנבחרים של מסצ'וסטס (באנגלית: Massachusetts House of Representatives) הוא הבית התחתון של האספה הכללית של מסצ'וסטס. בית הנבחרים מורכב מ-160 חברים שנבחרים ב-14 מחוזות שמחולקים בעצמם למחוזות משנה חד-נציגיים. בית הנבחרים מתכנס בבית מדינת מסצ'וסטס בבוסטון.
על מנת להיבחר לסנאט, אדם צריך להיות בן 18 לפחות, להיות בוחר רשום במסצ'וסטס, תושב מסצ'וסטס במשך חמש שנים, תושב המחוז בעת היבחרו ולקבל לפחות 150 חתימות על ניירות מועמדות.
נכון לינואר 2025, בית הנבחרים מכיל 132 נציגים מהמפלגה הדמוקרטית (ונציג עצמאי אחד נוסף בעל אוריינטציה דמוקרטית), אל מול 25 נציגי המפלגה הרפובליקנית. 2 מקומות אינם מאוישים.